Document ID: /fineweb-2-swissfilter-quality_10-filterrobots/filtered/02038.jsonl.gz/2489

I sa tracta da radund 30-40 meters quadrats arom ch’èn suflads davent. Ch’i n’haja dà nagins blessadas saja in grond cletg, ha il president da vischnanca Dumeni Tomaschett ditg. Ussa emprovian ins da segirar il tetg restant. Sche quai na gartegia betg, stoppia il santeri vegnir serrà sur Pasca.
Dersch 1000 meters cubic laina
En il cirquit forestal da Valsot en l'Engiadina Bassa ha l'orcan Niklas dersch entaifer paucas minutas enturn 1000 meters cubic laina. Quai ha ditg il selvicultur Antonin Hugentobler a l'agentura da novitads rumantscha ANR.
Per consequenza stoppian ins probabel stritgar in u l'auter dals tagls planisads per quest onn. En sasez vulev'ins tagliar en cirquit forestal da Valsot prest 10’000 meters cubic.